Parafolikulska ćelija

**Parafolikulske ćelije** – poznate i kao **C-ćelije**, su neuroendokrine ćelije u  štitnoj žlijezdi čiji je glavni zadatak lučenje kalcitonina. Nalaze se u blizini folikula štitnjače, u vezivnom tkivu. Ove ćelije su velike i imaju blijedu boju u poređenju sa ćelijama folikula ili koloidnim naslagama. Kod riba Teleostea i ptičjih vrsta ove ćelije zauzimaju strukture izvan štitnjače, pod nazivom ultimobranhijsko tijelo.

## Struktura
Parafolikulske ćelije su ćelije blijede boje koje se nalaze u malom broju u štitnjači, a obično se nalaze u baznom epitelu, bez direktnog kontakta sa folikulskim lumenom. Uvijek se nalaze u baznoj membranu, koja okružuje cijeli folikul.

### Razvoj
Parafolikulse ćelije nastaju od ćelija nervnog grebena. Embiološki, one se vežu sa ultimobranhijskim tijelom, koje je ventralna izvedenica četvrte (ili pete) ždrijelne kese. U seriji eksperimenata, ćelije nervnog grebena bile su presađene iz prepelice, s jedinstvenim i lahko identificiranim jezgrom, u neprepelični nervni greben. U ultimobranhijskom tijelu, dokazano je prisustvo ćelija sa jedrima prepelice. Na osnovbu toga izveden je zaključak da C-ćelije, tokom embriogeneze, prelaze iz nervnog grebena.

## Funkcija
Parafolikulske ćelije luče kalcitonin, hormon koji sudjeluje u regulaciji metabolizma kalcija. Značajan je kod riba i glodara, ali nije dokazana njegova relevantnost kod ljudi. Kalcitonin smanjuje razine kalcija u krvi, inhibirajući resorpciju kosti pomoću osteoklasta i izlučivanjem proporcionalno povećane koncentracije kalcija.

Za parafolikulske ćelije također je poznato da one luče manje količine nekoliko neuroendokrinih peptida, kao što su serotonin, somatostatin ili CGRP.

Također, mogu imati ulogu u regulaciji lokalne proizvodnje tiroidnih hormona, jer ispoljavaju hormon koji oslobađa tireotropin.

## Klinički značaj
Kada parafolikulske ćelije postanu kancerogene, one dovode do medularniog kancera štitnjače.

Yoko Kameda Y i njegovi saradnici su (od 1987. - 2016.) pokazali su da C-ćrlije potječu iz ždrijelnog endoderma uz štitnjaču, a ne od  nervnog grebena.
.

## Također pogledajte
*Štitasta žlijezda
*Hormon

## Reference
## Dopunska literetura
*Y. Kameda. Localization of immunoreactive calcitonin gene-related peptide in thyroid C dells from various mammalian species. Anat Rec. 219 (1987) 204-212.
*Y. Kameda, T. Nishimaki, M. Miura, S.X. Jiang, F. Guillemot. Mash1 regulates the development of C cells in mouse thyroid glands. Dev Dyn. 236 (2007) 262-270.
*Y. Kameda, T. Nishimaki, O. Chisaka, S. Iseki, H.M. Sucov.  Expression of the epithelial marker E-cadherin by thyroid C cells and their precursors during murine development. J Histochem Cytochem. 55 (2007) 1075-1088.
*Y. Kameda, M. Ito, T. Nishimaki, N. Gotoh. FRS2α is required for the separation, migration, and survival of pharyngeal-endoderm derived organs including thyroid, ultimobranchial body, parathyroid, and thymus. Dev Dyn. 238 (2009) 503-513.
*Y. Kameda. Cellular and molecular events on the development of mammalian thyroid C cells. Dev Dyn. 245 (2016) 323 - 341.
*Cellular and molecular events on the development of mammalian C cells. Dev Dyn 245: 323-341

*Baber EC: *Contributions to the minute anatomy of the thyroid gland of the dog.* Phil Trans R Soc 166 (1876) 557-568 (full text)

## Vanjski linkovi
Kategorija:Ćelije koje luče peptidne hormone
Kategorija:Ljudske ćelije
Kategorija:Štitasta žlijezda